På 1970-tallet opplevde store deler av den vestlige verden en økonomisk krise, med økende arbeidsløshet samtidig med høy inflasjon. Keynesianismen hadde ingen løsning på en slik stagflasjon, og modellens popularitet sank som følge av dette. På 1980-tallet fantes ingen konsensus blant makroøkonomer. På 1990-tallet så imidlertid den nykeynesianske skolen dagens lys, med en modifisert utgave av den nyklassiske syntesen og et mikroøkonomisk fundament for denne. Disse modifiserte modellene dominerer nå økonomifaget.